# TULOSTUS KÄYTTÄJÄN TUNNISTUS -TOIMINNON OLLESSA KÄYTÖSSÄ

## Yleiskatsaus

Syötettävät käyttäjän tiedot (kuten käyttäjänimi ja salasana) määräytyvät käytetyn todennusmenetelmän mukaan. Tarkista ne laitteen pääkäyttäjältä ennen tulostamista.
Painike, jolla avataan tulostinajurin ominaisuusikkuna (tavallisesti [Ominaisuus] tai [Tulostusmääritykset]), saattaa vaihdella sovelluksen mukaan.

- Jos olet määrittänyt "Tulostusmenettely"-asetuksen [Konfiguraatio]-välilehdellä niin, että käyttäjän tunnistus on aina käytössä, käyttäjiltä edellytetään tunnistautumista kunkin tulostuksen yhteydessä.
- Laitteen käyttäjäntunnistustoimintoa ei voida käyttää, kun PPD-ohjain on asennettu ja Windowsin vakio PS-tulostinajuria käytetään. Tulostus epäonnistuu, jos epäkelvon käyttäjän tulostus on estetty asetustilassa (pääkäyttäjä).

###### Epäkelvon käyttäjän tulostuksen esto:

Valitse asetustilassa (pääkäyttäjä) [Käyttäjän hallinta] → [Oletusasetukset] → [Epäkelvon käyttäjän tulostuksen esto].

## Toiminta

1. #### Valitse sovelluksessa laitteen tulostinajuri tulostinajurin ominaisuuksien ikkunassa ja napsauta [Määritykset]-painiketta.

2. #### Napsauta [Työn hallinta] -välilehteä.

3. #### Syötä käyttäjätiedot.

   - Kun käyttäjän tunnistus tapahtuu käyttämällä käyttäjänimeä/salasanaa, valitse [Käyttäjänimi]- ja [Salasana]-valintaruutujen asetukseksi , ja anna käyttäjänimesi ja salasanasi. Anna salasana (1–32 merkkiä).
   - Kun käyttäjän tunnistus tapahtuu käyttämällä käyttäjänumeroa, valitse [Käyttäjänumero]-valintaruutu ja syötä käyttäjänumerosi (5–8 numeroa).
   Jos olet määrittänyt "Tulostusmenettely"-asetuksen [Konfiguraatio]-välilehdellä niin, että käyttäjän tunnistus on aina käytössä, käyttäjätietoja ei voi syöttää tässä kohdassa.
   Käyttäjätiedot on syötettävä valintaikkunassa, joka tulee näkyviin joka kerta, kun käyttäjä käynnistää tulostustyön.

4. #### Anna käyttäjänimi ja työn nimi tarvittaessa.

   - Napsauta [Käyttäjänimi]-valintaruutua ja syötä käyttäjänimi (korkeintaan 32 merkkiä). Syötetty käyttäjän nimi näkyy laitteen kosketuspaneelissa. Jollet syötä käyttäjänimeä, näkyvissä on tietokoneen käyttäjätunnus.
   - Napsauta [Työn nimi] -valintaruutua ja syötä työn nimi (korkeintaan 80 merkkiä). Syötetty työn nimi näkyy tiedostonimenä laitteen kosketuspaneelissa. Jollet syötä työn nimeä, näkyviin tulee sen sijaan sovelluksessa asetettu tiedostonimi.
   Jotta vahvistusikkuna näkyy ennen tulostuksen alkamista, valitse [Autom. työnohj. seuranta] -valintaruutu.

5. #### Käynnistä tulostus painamalla [OK]-painiketta.

Takaisin ylös