# MÄÄRITETTYJEN SIVUJEN TULOSTUS ERI PAPERITYYPILLE

## Yleiskatsaus

###### Windows-ympäristössä

Asiakirjan etu- ja takakansi sekä määritetyt sivut voidaan tulostaa paperille, joka poikkeaa muihin sivuihin käytetystä paperista.
Käytä tätä toimintoa, kun haluat tulostaa etu- ja takakannen painavalle paperille tai lisätä värisivuja tai eri tyyppistä paperia tietyille sivuille.
Tarvittaessa voidaan lisätä paperia välipapereiksi, joihin laite ei tulosta mitään.

###### Macintosh-ympäristössä

Etukansi ja takakansi tulostetaan käyttämällä paperia, joka eroaa muihin sivuihin käytetystä paperista. Tätä toimintoa voidaan käyttää, kun haluat tulostaa esim. vain etu- ja takakannen paksulle paperille.

## Toiminta

### Windows

1. #### Napsauta [Erikoistoiminnot]-välilehteä.

2. #### Valitse [Eri paperityyppi] ja napsauta [Asetukset]-painiketta.

3. #### Valitse paperin lisäysasetukset.

   - Määritä paperikasetti, lisäyskohta ja tulostustapa.
   - Napsauta [Lisää]-painiketta, ja asetuksesi tulevat näkyviin kohdassa "Ohjeet".
   - Kun asetukset on valittu, tallenna asetukset napsauttamalla [Tallenna]-painiketta kohdassa "Käyttäjän asetukset".

4. #### Napsauta [OK]-painiketta

   - Kun [Ohisyöttötaso] on valittu "Paperilähde"-kohdassa, muista valita "Paperityyppi" ja lisätä kyseisen tyypin paperia ohisyöttötasolle.
   - Kun [Muu sivu] on valittu asetuksessa "Syöttökohta", määritä syöttökohta suoraan syöttämällä sivunumero.
   - Jos samalle sivulle lisätään peräkkäin välilehtiä, "Tulostustapa"-asetus voi olla vain [Tyhjä].
   Kun "Tulostustapa" on [2-puolinen], määritetty sivu ja sen jälkeinen sivu tulostetaan paperin etu- ja takapuolelle eikä takapuolelle tulostetun sivun välilehtiasetus ole voimassa.

### Macintosh

1. #### Valitse ensin [Kirjoittimen ominaisuudet] ja sitten [Eri paperityyppi].

2. #### Valitse kannen lisäysasetukset.

   Valitse tulostusasetus, paperitaso ja paperityyppi etu- ja takakantta varten.

Takaisin ylös