# SUURKAPASITEETTITASOT

## Yleiskatsaus

Suurkapasiteettitasoja käytetään silloin, kun tulostusmäärät ylittävät tavallisen tason kapasiteetin.
Suurkapasiteettitasoille mahtuu enintään 5 000 arkkia (2 500 arkkia tasolle 5 ja 2 500 arkkia tasolle 6) A3W (12" × 18") – B5R (7-1/4" × 10-1/2"R) -kokoista paperia.

- Suurkapasiteettitasoille voi asettaa tavallisen paperin lisäksi erikoismateriaaleja kuten kalvoja ja sarkainpaperia.
  Jos käytetään sarkainpaperia, erityinen ohjain tulee olla asennettuna.
- Jos lisäsit laitteeseen erityyppistä paperia kuin siinä oli aiemmin, tarkista "Asetustilan" asetukset.

###### Tasolle asetettavan paperityypin tarkastaminen:

Valitse asetustilassa [Järjestelmäasetukset] → [Paperitason asetukset].
Älä aseta tasolle painavia esineitä äläkä paina tasoa alaspäin.

## Toiminta

1. #### Paina käyttöpainiketta.

   Käyttöpainike vilkkuu ja paperitaso laskeutuu alas paperinlisäysasentoon. Odota kunnes käyttöpainikkeen valo on sammunut.

   Älä vedä tasoa ulos ennen kuin valo on sammunut. Jos vedät tason ulos väkisin valon palaessa tai vilkkuessa, seurauksena voi olla laitteen toimintahäiriö.

2. #### Vedä paperitaso ulos.

   Vedä tasoa varovasti, kunnes se pysähtyy.

3. #### Lisää paperi.

   Lisää paperia tulostuspuoli ylöspäin. Paperipino ei saa olla merkkiviivaa korkeampi (enintään 2 500 arkkia).

   Tuuleta paperinippua hyvin, ennen kuin asetat sen paperitasolle. Jos paperia ei tuuleteta, yhteen jäänet arkit voivat aiheuttaa paperitukoksen.

4. #### Työnnä paperitaso varovasti laitteeseen.

   Työnnä taso kunnolla laitteen sisälle. Paperitaso nousee ylös sen jälkeen, kun taso on työnnetty sisään.
   Käyttöpainike vilkkuu paperitason noustessa ylös. Painikkeen valo palaa kiinteästi, kun taso on noussut ylös.

### Sarkainpaperin lisääminen

1. #### Irrota sarkainpaperin ohjain.

   Ohjainta säilytetään ylätasolla.

2. #### Aseta sarkainpaperi tasolle.

   Aseta sarkainpaperi tasolle tulostuspuoli ylöspäin niin, että sarkain on oikealla.

   Katso seuraavaa kuvaa ja säädä sarkainpaperin sarkaimen asento.

3. #### Aseta sarkainpaperin ohjain paikalleen.

   Aseta ohjain sarkainpaperin yläreunan kohdalle.

4. #### Työnnä paperitaso varovasti laitteeseen ja määritä sarkainpaperin paperityyppi.

   Määritä järjestelmäasetusten "paperikaukaloasetuksista" paperityypiksi sarkainpaperi.

   ###### Aseta paperityypiksi sarkainpaperi näin:

   Valitse asetustilassa [Järjestelmäasetukset] → [Paperitason asetukset].

### Paperikoon muutos

1. #### Löysennä paperohjaimen ruuvia.

2. #### Siirrä paperiohjaimen levyä.

   Siirrä levyä, kunnes punainen viiva tulee esiin levyn kokoa osoittavan aukon keskelle.
   Sekä sisempi että ulompi levy liukuu, kun siirrät niistä toista.

3. #### Säädä paperiohjain halutulle paperikoolle.

   Siirrä paperiohjainta eteen- tai taaksepäin, kunnes halutun paperin koon merkintä ( tai ) näkyy levyn kokoa osoittavassa aukossa.
   Sekä sisempi että ulompi levy liukuu, kun siirrät niistä toista.

4. #### Kiinnitä paperiohjain paikalleen.

   (1) Siirrä paperiohjaimen levyä.
   Siirrä levyä, kunnes haluttu paperikoko näkyy levyn kokoa osoittavan aukon keskellä.
   Sekä sisempi että ulompi levy liukuu, kun siirrät niistä toista.
   (2) Kiristä paperiohjaimen ruuvi.
   Kiristä sekä ulomman että sisemmän paperiohjaimen ruuvit.

5. #### Muuta oikea paperiohjain käytetylle paperikoolle.

   (1) Samalla kun pidät kiinni paperiohjaimen lukosta, siirrä paperiohjainta haluttuun paperikokoon.
   (2) Vapauta paperiohjaimen lukko.
   (3) Siirrä paperiohjainta kevyesti oikealle ja vasemmalle siten, että se lukittuu paikalleen.
   Kuulet "naksahduksen", kun paperiohjain lukittuu paikalleen.

6. #### Aseta paperikoko ja paperityyppi.

   Varmista, että asetat paperikoon ja -tyypin valitsemalla asetustilassa [Järjestelmäasetukset] → [Paperikaukalon Asetukset].
   Jos paperikoon asetusta ei ole määritetty oikein, automaattinen paperinvalinta ei toimi oikein ja tulostus saattaa tapahtua vääräntyyppiselle paperille tai voi tapahtua paperitukos.

Takaisin ylös