# KOPIOINTI KAHDELLA LAITTEELLA SAMANAIKAISESTI (TANDEMKOPIOINTI)

## Yleiskatsaus

Toiminto jakaa kopiointityön puoliksi kahden verkkoon liitetyn laitteen välillä, mikä lyhentää kopiointiaikaa. Tandemkopioinnin tulee olla otettu käyttöön asetustilan kohdassa [Tandemyhteyden asetus].

Päälaite ja asiakaslaite
Päälaite suorittaa vain skannauksen ja päälaitteeseen rekisteröity asiakaslaite suorittaa vain alkuperäisasiakirjan tulostuksen, ei skannausta.

- Jotta tätä toimintoa voidaan käyttää, verkkoon on oltava kytketty kaksi laitetta. Tandemkopiointiin ei voi käyttää useampaa kuin kahta laitetta.
- Jos Tandemkop. on otettu käyttöön yhdessä sellaisen toiminnon kanssa, jonka päälaite tarjoaa, mutta asiakaslaite ei, näyttöön tulee viesti. Esimerkiksi, jos satulanidontaviimeistelijä on asennettu päälaitteeseen mutta ei asiakaslaitteeseen.
  - Tandemkopiointi on käytettävissä, kun kopiointi määritetään ilman nidontaa.
  - Tandemkopiointi ei ole käytettävissä, kun kopiointi määritetään nidonnan kanssa.
- Jos joko pää- tai asiakaslaitteesta loppuu paperi, paperiton laite pitää työn odottamassa paperillisen laitteen jatkaessa työn suorittamista. Kun paperia lisätään paperittomaan laitteeseen, työ jatkuu.
- Jos olet määrittänyt käyttäjän tunnistusasetuksen, Tandemkop. ei ehkä ole käytössä riippuen päälaitteen ja asiakaslaitteen todennusmäärityksistä.
  - Tandemkopiointi on käytössä, kun käyttäjätunnistus on määritetty päälaitteessa.
  - Tandemkopiointi ei ole käytössä, kun käyttäjätunnistus on määritetty asiakaslaitteessa mutta ei päälaitteessa.
- Jos tehdään pariton määrä sarjoja, isäntäkoneeseen tulostetaan yksi lisäsarja.

###### Tandemkopioinnin käyttö:

Valitse asetustilassa (pääkäyttäjä) [Järjestelmäasetukset] → [Laiteasetukset] → [Tandemyhteyden asetus].

- Asiakaslaitteen IP-osoitetiedot on rekisteröitävä päälaitteessa. Porttinumerona on paras käyttää alkuasetusta (50001). Vaihda portin numero vain siinä tapauksessa, että asetuksessa on ongelmia. Tandemasetuksen saa määrittää verkon pääkäyttäjä. Jos pää- ja asiakaslaite vaihtavat rooleja, määritä päälaitteen IP-osoite asiakaslaitteeseen. Samaa porttinumeroa voidaan käyttää molemmissa laitteissa.

###### Tandem-lähetyksen tai -vastaanoton kieltäminen:

Valitse asetustilassa (pääkäyttäjä) [Järjestelmäasetukset] → [Laiteasetukset] → [Tandemyhteyden asetus].

- Voit kieltää tandem-lähetyksen ottamalla käyttöön [Poista isäntälaite-tila käytöstä].
- Voit kieltää tandem-vastaanoton ottamalla käyttöön [Asiakaskonetilan poisto käytöstä].

## Toiminta

1. #### Aseta alkuperäinen ja kosketa [Esikatselu]-näppäintä.

   Aseta alkuperäinen automaattiseen syöttölaitteeseen tai valotuslasille.
   Kun skannaat valotuslasilla useita alkuperäissivuja, vaihda alkuperäinen ja kosketa [Lisäskannaus]-näppäintä.
   - AUTOMAATTINEN SYÖTTÖLAITE
   - VALOTUSLASI

2. #### Kosketa [Muut]-näppäintä ja sitten [Tandem.kopiointi]-näppäintä.

   Kun asetukset on tehty, kosketa [Edellinen]-näppäintä.

   ###### Tandem-kopiointiasetuksen peruuttaminen:

   Poista valintamerkki koskettamalla [Tandemkop.]-näppäintä.

3. #### Määritä kopioiden määrä koskettamalla kopioiden näyttönäppäintä.

   Voit valita enintään 9999 kopiota (sarjaa). Pää- ja asiakaslaite jakavat kopioiden määritetyn lukumäärän. Jos kopioiden lukumäärä on pariton, päälaite tekee enemmän kopioita kuin asiakaslaite.

   ###### Jos asetettu kopiomäärä on virheellinen:

   Kosketa [C]-näppäintä ja syötä sitten oikea määrä.

4. #### Tarkista esikatselukuva esikatselun näytössä.

   ###### Kaikkien asetusten peruuttaminen:

   Kosketa [Peruuta]-näppäintä.

5. #### Aloita kopiointi koskettamalla [Aloita]-näppäintä.

   ###### Tandemkopioinnin peruuttaminen:

   Kosketa sekä pää- että asiakaslaitteen [PYSÄYTÄ]-näppäimiä.

Takaisin ylös