# TUNNISTUS KÄYTTÄJÄNIMELLÄ/SALASANALLA

## Yleiskatsaus

Tällä menetelmällä käyttäjät voivat kirjautua laitteen pääkäyttäjältä tai LDAP-palvelimen pääkäyttäjältä saadulla käyttäjänimellä ja salasanalla.
Kun laite käynnistetään, sisäänkirjautumisnäyttö avautuu.

- Näyttö on erilainen käytettäessä LDAP-tunnistusta.
- Riippuen LDAP-tunnistusmenetelmästä [S-postiosoite]-näppäin saattaa olla näytössä.

###### Jos annetaan väärä käyttäjänimi tai salasana:

Anna käyttäjänimi tai salasana uudelleen.
Jos [Varoitus kirjautumisen epäonnistuessa] on otettu käyttöön järjestelmäasetuksissa, käyttöpaneeli lukkiutuu viideksi minuutiksi, kun väärä käyttäjänimi tai salasana syötetään kolme kertaa peräkkäin.
Varmista käyttäjänimi ja salasana pääkäyttäjältä.

- ###### Käyttöpaneelin lukituksen vapauttaminen:

  Vapauta lukitus valitsemalla asetustilassa (pääkäyttäjä) [Käyttäjän hallinta] → [Oletusasetukset] → [Vapauta laitteen käyttöpaneelin lukitus].

- ###### [Varoitus kirjautumisen epäonnistuessa] -asetuksen määritys:

  Valitse asetustilassa (pääkäyttäjä) [Käyttäjän hallinta] → [Oletusasetukset] → [Varoitus kirjautumisen epäonnistuessa].

- ###### Käyttäjänimen tallentaminen:

  Valitse asetustilassa (pääkäyttäjä) [Käyttäjän hallinta] → [Käyttäjäluettelo].
  Rekisteröi myös yksityiskohtaisia tietoja, kuten käyttäjänimi, käyttäjänumero ja salasana. Pyydä laitteen valvojalta tietoja, joita tarvitset laitteen käyttämiseksi.

## Toiminta

1. #### Anna käyttäjänimi

   Käyttämällä ohjelmiston näppäimistöä
   Jos käyttäjänimeä ei ole rekisteröity asetustilassa, vain LDAP-tunnistusta käyttävän käyttäjän on kosketettava [Käyttäjänimi]-tekstiruutua ja kirjoitettava käyttäjänimi ohjelmiston näppäimistöllä.
   Valitsemalla luettelosta
   Kosketa [Valitse luettelosta] -näppäintä ja valitse käyttäjänimi Käyttäjäluettelo-näytöstä.

   LDAP-tunnistusta käytetään, kun palvelimen pääkäyttäjä mahdollistaa LDAP-palvelut LAN-verkossa (local area network).

2. #### Anna salasana

   Näppäile salasana kosketusnäytön näppäimistöllä.
   Jos olet kirjautumassa LDAP-palvelimelle, anna salasana, joka on tallennettu LDAP-palvelimen käyttäjänimesi kanssa.
   Jokaisen annetun merkin kohdalla näkyy "". Kun olet antanut salasanan, kosketa [OK]-näppäintä.
   Jos käytetään LDAP-palvelimen tunnistusta, eivätkä "Käyttäjäluettelo"-kohdassa ja LDAP-palvelimelle tallennetut salasanat täsmää, käytä LDAP-palvelimelle tallennettua salasanaa.

   Kun rekisteröit LDAP-palvelinta, muuta tarvittaessa [Todennettu]-kohdan tietoja.
   - Valittaessa Käyttäjäluettelo-näytöstä:
     LDAP-palvelin, johon yhdistetään, on rekisteröity käyttäjän rekisteröinnin yhteydessä. Tästä syystä kohdepalvelin, johon todennuksen tulee olla kohdistettu, näkyy, kun käyttäjänimi valitaan.
     Siirry kohtaan 3.
   - Käytettäessä ohjelmiston näppäimistöä:
     Kosketa [Todennettu] ja valitse LDAP-palvelin, johon kirjaudutaan.

3. #### Kosketa [OK]-näppäintä

   Jos annettu käyttäjänimi ja salasana tunnistetaan, käyttäjän skannattavien tai kopioitavien jäljellä olevien sivujen lukumäärä näytetään.

   Jos käyttäjän käytettävissä olevaa sivumäärää on rajoitettu, sivulaskuri tulee näkyviin käyttäjän kirjautuessa sisään.

   - ###### Käyttäjän käytettävissä olevan sivumäärän rajoittaminen:

     Valitse asetustilassa (pääkäyttäjä) [Käyttäjän hallinta] → [Sivurajoitusryhmän luettelo].

   - ###### Kirjautumisen jälkeen käytettävissä olevan sivumäärän piilotus:

     Poista asetustilassa (pääkäyttäjä) käytöstä [Käyttäjän hallinta] → [Oletusasetukset] → [Näytä käytön tila kirjautumisen jälkeen].

   - ###### Viestinäytön ajan muuttaminen:

     Valitse asetustilassa (pääkäyttäjä) [Järjestelmäasetukset] → [Käyttöasetukset] → [Viestiajan asetus].

4. #### Lopeta laitteen käyttö koskettamalla [Uloskirjaus]-näppäintä

Takaisin ylös