# ESIASETUSMUODON LUOMINEN TULOSTUSTIETOJEN LIMITTÄMISTÄ VARTEN

## Yleiskatsaus

Tämä toiminto limittää tulostustiedot aikaisemmin esiasetettujen muototietojen päälle.
Voit rekisteröidä tekstittömiä tietoja kuten muissa sovelluksissa luotuja kehyksiä ja koristekehyksiä päällekkäiskuvatiedostoina. Niitä käyttämällä voit helposti luoda näyttäviä tulosteita ilman monimutkaisia menettelyitä.

Toimintoa voi käyttää Windows-ympäristössä.

## Toiminta

### Windows

### Päällekkäiskuvatiedoston luominen

1. #### Avaa ajurin ominaisuusikkuna sovelluksessa, jota käytetään päällekkäiskuvan luomiseen.

2. #### Napsauta [Lisäasetukset]-välilehteä ja sitten [Muokkaa]-painiketta [Päällekkäiskuvat]-kohdassa.

3. #### Napsauta [Luo päällekkäiskuva] -painiketta ja määritä luotavan päällekkäiskuvatiedoston nimi ja tiedoston tallennuspaikka.

   Kun asetukset on määritetty ja tulostus aloitettu, päällekkäiskuva on luotu.
   - Kun tulostus käynnistetään, näyttöön tulee vahvistusviesti. Päällekkäiskuvaa ei luoda, jollet paina [Kyllä]-painiketta.
   - Olemassa oleva päällekkäiskuva rekisteröidään napsauttamalla [Lataa päällekkäiskuva] -painiketta.

### Päällekkäiskuvan käyttäminen tulostuksessa

1. #### Avaa ajurin ominaisuusikkuna sovelluksessa, jota käytetään tietojen tulostamiseen päällekkäiskuvatiedostoa käyttäen.

2. #### Napsauta [Lisäasetukset]-välilehteä ja valitse päällekkäiskuvatiedosto

   Valitse pudotusvalikosta aikaisemmin luotu tai rekisteröity päällekkäiskuvatiedosto.

Takaisin ylös