# TALLENNETTUJEN TIEDOSTOJEN TARKISTAMINEN / TIEDOSTONIMEN JA -OMINAISUUKSIEN VAIHTAMINEN

## Yleiskatsaus

Voit tarkistaa tallennettujen tiedostojen asetukset yksityiskohtaisten tietojen näytössä.
Tässä näytössä voit myös nimetä tallennetun tiedoston uudelleen ja valita sen ominaisuudeksi Jaettu, Suojattu tai Luottamuksellinen. Voit myös määrittää, luodaanko PDF-tiedosto tietokoneella selausta varten.
Jos tiedosto on jo tallennettu Pikatiedosto-kansioon, voit valita sen ominaisuudeksi vain Jaettu tai Suojattu. Tiedostolle ei voi valita Luottamuksellinen-ominaisuutta. Voit kuitenkin valita tiedostolle Luottamuksellinen-ominaisuuden, jos siirrät sen ensin pääkansioon tai mukautettuun kansioon.

## Toiminta

1. #### Kosketa asiakirjojen arkistoinnin aloitusnäytössä sen kansion näppäintä, joka sisältää haluamasi tiedoston.

   Jos salasananäyttö avautuu, syötä salasana (enintään 8 numeroa) numeronäppäimillä ja kosketa -näppäintä.

2. #### Kosketa tiedoston näppäintä.

   Jos salasananäyttö avautuu, syötä salasana (enintään 32 numeroa) ja kosketa [OK]-näppäintä.
   Valintamerkki tulee näkyviin kuvakkeeseen.

3. #### Kosketa tehtäväpaneelin [Katso yksityiskohtaiset tiedot] -näppäintä.

   Yksityiskohtaisten tietojen näyttö avautuu.

4. #### Tarkista tiedoston tiedot.

   Jos haluat muuttaa muita asetuksia, siirry seuraavaan vaiheeseen.

5. #### Muuta tiedoston nimeä koskettamalla [Tiedoston nimi] -tekstiruutua ja syöttämällä nimi.

   - Syötä tiedoston nimi (korkeintaan 30 merkkiä).

   ###### Tiedoston nimi

   - Jos syötät olemassa olevan tiedoston nimen, tiedoston nimen loppuun lisätään aaltoviiva (~) ja sarjanumero. Tiedosto tallennetaan tällä nimellä erillisenä tiedostona. Kirjainkoolla ei ole merkitystä tiedoston nimessä.
     Jos esimerkiksi ”test.txt”-tiedosto on jo olemassa ja määrität tiedoston nimeksi ”TEST.TXT”, tiedosto tallennetaan nimellä ”TEST.TXT~1”.
   - Jos tiedoston nimi on liian pitkä, ylimääräiset merkit jätetään pois ja sarjanumero lisätään nimen loppuun.

6. #### Voit muuttaa ominaisuutta koskettamalla [Ominaisuus]-ruutua ja valitsemalla Jaettu, Suojattu tai Luottamuksellinen.

   Jos valitset [Luottamuksellinen], avaa ohjelmiston näppäimistö koskettamalla [PIN-koodi/ Salasana]-ruutua ja syötä salasana (5–32 numeroa).

7. #### Jos haluat, että PDF-tiedosto luodaan tietokoneella selausta varten, kosketa [Luo PDF tietokoneella selausta varten] -valintaruutua.

Takaisin ylös