# LÄHETTÄMISEN ALOITTAMINEN MÄÄRITETTYNÄ AIKANA (AJASTIN)

## Yleiskatsaus

Voit määrittää ajan, jolloin lähetys tai sarjalähetys tapahtuu automaattisesti.
Toiminto on kätevä, jos haluat suorittaa varatun lähetyksen, sarjalähetyksen tai jonkin muun lähetyksen ollessasi poissa, öisin tai muulloin, kun puhelinmaksut ovat edullisia.

- Jos toinen lähetys on käynnissä määritettynä ajankohtana, ajastinlähetys alkaa kyseisen lähetyksen päätyttyä.
- Ajastinlähetykselle valitut asetukset (valotus, tarkkuus ja muut toiminnot) tyhjennetään automaattisesti, kun lähetys on päättynyt. (Jos käytössä on asiakirjan arkistointitoiminto, skannattu alkuperäinen kuva ja asetukset tallennetaan kuitenkin sisäiselle kiintolevylle.)
- Jos ajastetulle työlle annetaan prioriteetti työn tilan näytössä, ajastus peruuntuu. Lähetys alkaa heti, kun käynnissä oleva työ on valmis.
- Aika voidaan määrittää jopa viikko eteenpäin.
- Ajastinlähetyksen määrityksen jälkeen voi suorittaa muita toimintoja.
- Ajastinlähetys voidaan poistaa työn tilan näytössä.

- Kun ajastinlähetys on tallennettu, jätä pääkatkaisija -asentoon. Lähetystä ei tapahdu, jos tila on määritettynä aikana.
- Kun suoritetaan ajastinlähetystä, alkuperäisasiakirja on skannattava muistiin lähetystä asetettaessa. Asiakirjaa ei voi jättää automaattiseen syöttölaitteeseen tai valotuslasille varattuun lähetysaikaan skannattavaksi.
- Kerralla voidaan tallentaa enintään 100 ajastinlähetystä.

## Toiminta

1. #### Aseta alkuperäinen asiakirja

   Aseta alkuperäinen automaattiseen syöttölaitteeseen tai valotuslasille.
   - AUTOMAATTINEN SYÖTTÖLAITE
   - VALOTUSLASI

2. #### Määritä kohde.

   - KOHTEEN MÄÄRITYS OSOITEKIRJAN AVULLA
   - KOHTEEN MÄÄRITYS HAKUNUMERON AVULLA
   - KOHTEEN SYÖTTÄMINEN MANUAALISESTI
   - KOHTEEN MÄÄRITYS YLEISEN OSOITEKIRJAN AVULLA
   - KOHTEEN MÄÄRITYS LÄHETYSLOKIN AVULLA

3. #### Kosketa [Muut]-näppäintä ja sitten [Ajastin]-näppäintä.

4. #### Kosketa [Päällä]-näppäintä.

   Asetus näyttää kulloisenkin ajan. Jos aika on eri, korjaa se asetustilassa ennen työn käynnistämistä.

   ###### Laitteen päivämäärän ja kellonajan asettaminen:

   Valitse asetustilassa [Järjestelmäasetukset] → [Oletusasetukset] → [Kellon säätö].
   Jos [Kellon säädön poistaminen käytöstä] on otettu käyttöön, päivämäärää ja aikaa ei voi muokata. Valitse tällöin asetustilassa (pääkäyttäjä) [Järjestelmäasetukset] ja [Käyttöasetukset] ja poista sitten [Kellon säädön poistaminen käytöstä] käytöstä.

5. #### Määritä päivämäärä ja määritä sitten aika (tunti ja minuutit) 24 tunnin muodossa.

   Kun asetukset on tehty, kosketa -näppäintä ja [Edellinen]-näppäintä peräkkäin.
   Kosketa alueita, joilla tunti ja minuutti näkyvät, ja näppäile arvot numeronäppäimillä. Voit myös syöttää koon -näppäimillä.

   ###### Ajastinlähetyksen asetuksen peruuttaminen:

   Kosketa [Pois]-näppäintä.

6. #### Käynnistä alkuperäisen asiakirjan skannaus koskettamalla [Käynnistä]-näppäintä.

   Jos asetit alkuperäiset sivut asiakirjan syöttötasolle, kaikki sivut skannataan.
   Jos asetat alkuperäisen asiakirjan valotuslasille, skannaa sivu kerrallaan.
   Kun olet skannannut viimeisen alkuperäisen sivun, kosketa [Luku loppu] -näppäintä.
   Skannauksen päätteeksi kuuluu merkkiääni, ja laite jää valmiustilaan lähetystä varten.
   Voit katsoa esikatselukuvan ennen faksin lähettämistä koskettamalla [Esikatselu]-näppäintä. Kun olet skannannut alkuperäisen asiakirjan koskettamalla [Esikatselu]-näppäintä, voit skannata seuraavan alkuperäisen asiakirjan koskettamalla [Lisäskannaus]-näppäintä. Kun olet tarkistanut esikatselukuvan, kosketa [Käynnistä]-näppäintä.
   Lisätietoja on kohdassa KUVAN TARKISTUS ENNEN LÄHETYSTÄ.
   Alkuperäinen asiakirja skannataan muistiin. Alkuperäisasiakirjaa ei voi skannata määrättyyn aikaan.

Takaisin ylös