# KOPIOIMINEN VIHKOMUOTOON (VIHKOKOPIOINTI)

## Yleiskatsaus

Vihkokopiointitoiminnolla tehdyistä kopioista voidaan luoda kirja taittamalla ne keskeltä.
Skannaa alkuperäiset järjestyksessä ensimmäiseltä sivulta viimeiselle sivulle. Laite säätää kopiointijärjestyksen automaattisesti. Neljä alkuperäissivua kopioidaan kullekin paperiarkille. Vihkokopioiden loppuun saattaa kopioitua automaattisesti tyhjiä sivuja, jos alkuperäiskappaleiden sivumäärä ei ole neljän kerrannainen.
Tämä toiminto on hyödyllinen, kun haluat järjestää kopiot näyttäviksi ja käytännöllisiksi vihkoiksi.
Vihkokopiointi kahdeksasta alkuperäissivusta
Nidontareuna

- Voit tehdä vihkokopioita kirjasta tai muista sidotuista alkuperäisistä kirjakopiointitoiminnolla.
- Kun vihkokopiointi on valittuna, kaksipuolinen kopiointitila on myös automaattisesti valittuna. Kun valittuna on asetuksia, jotka estävät kaksipuolisen kopioinnin, vihkokopiointitoimintoa ei voi käyttää.
- Jos satulaviimeistelijä on asennettu, voit valita satulanidonnan (kukin kopiosarja nidotaan arkin keskeltä kahdesta kohdasta).
  - LAJITELTUJEN KOPIOIDEN SATULANIDONTA

###### Kopioiden automaattinen nidonta, kun vihkokopiointi on käytössä:

Valitse asetustilassa (pääkäyttäjä) [Järjestelmäasetukset] → [Kopioinnin asetukset] (Välilehti) → [Kopioinnin asetukset] → [Automaattinen vihkonidonta].
Jos [Automaattinen vihkonidonta] on PÄÄLLÄ, kopiot nidotaan automaattisesti, kun vihkokopiointi on käytössä. Jos [Automaattinen vihkonidonta] on POIS päältä, kopiot tulostetaan nitomatta.

## Toiminta

1. #### Aseta alkuperäinen asiakirja.

   Aseta alkuperäinen automaattiseen syöttölaitteeseen tai valotuslasille.
   - AUTOMAATTINEN SYÖTTÖLAITE
   - VALOTUSLASI
   Käytä automaattista syöttölaitetta, jos alkuperäinen on kaksipuolinen.

2. #### Kosketa [Muut]-näppäintä ja sitten [Vihkokopiointi]-näppäintä.

3. #### Valitse nidontareuna.

   ###### Vihkokopiointiasetuksen peruuttaminen:

   Kosketa [Pois]-näppäintä.

4. #### Kosketa [1-puolinen] tai [2-puolinen] -näppäintä alkuperäisen mukaisesti.

5. #### Kun kansi lisätään, kosketa ensin [Kansiasetukset]- ja sitten [Päällä]-näppäintä.

   Kun asetukset on tehty, kosketa -näppäintä ja [Edellinen]-näppäintä peräkkäin.
   Kannen syöttötason muuttaminen:
   Kosketa [Paperikaukalo]-näppäintä. Tason valintanäyttö avautuu.
   Kosketa kannen syöttötasoa tason valintanäytössä.
   Katso lisätiedot kohdasta "PAPERITASON MÄÄRITTÄMINEN" ja "OHISYÖTTÖTASON MÄÄRITTÄMINEN".
   Jos kannen kopiointi on käytössä, tarra-arkkeja, kalvoja, välilehtipaperia tai kiiltävää paperia ei voi käyttää.

6. #### Kosketa [Esikatselu]-näppäintä ja tarkista esikatselukuva.

   ###### Kaikkien asetusten peruuttaminen:

   Kosketa [Peruuta]-näppäintä.

7. #### Aloita kopiointi koskettamalla [Aloita]-näppäintä.

   ###### Kahden tai useamman kopiosarjan kopioiminen:

   Määritä kopioiden määrä koskettamalla kopioiden näyttönäppäintä.

Takaisin ylös