# METADATAN LÄHETYS

## Yleiskatsaus

Valitse metadatavalinta, syötä kukin kohde ja lähetä metadata.
Metadatan toimituksessa käytetään asiakirjojen arkistointitoimintoa. Metadata voidaan toimittaa, kun [Tiedon syöttö] -välilehti avautuu asiakirjojen arkistointitilassa lähetysasetusnäyttöön.
Metadatan voi toimittaa asiakirjojen arkistointitoiminnolla myös asetustilan (Internet-versio) [Asiakirjan toiminnot] -kohdassa.

- Toimita metadata määrittämällä metadata-asetukset tiedonsyöttötilassa.
  Jos et halua liittää metadataa lähetykseen, siirry tiedonsyöttötilasta johonkin toiseen tilaan ja suorita lähetys.
- Toiseen tilaan ei voi siirtyä enää sen jälkeen, kun metadata-asetukset on määritetty tai kun osoite on määritetty tiedonsyöttötilassa.
- Määritä osoite kaikissa käytettävissä olevissa tiloissa ennen metadata-asetusten määrittämistä. Sen jälkeen kun metadata-asetukset on määritetty, osoitteita voidaan lisätä vain niissä tiloissa, jotka valittu metadata sallii.

## Toiminta

1. #### Kosketa [Tiedonsyöttö]-kuvaketta [Kotinäyttö]-kohdassa ja kosketa sitten tehtäväpaneelin [Metadatan syöttö] -näppäintä.

   Jos tietty metadatajoukko on valittu oletusasetukseksi, siirry kohtaan 3.
   Jos metadatajoukkoja ei ole tallennettu, Metadatan syöttö -näppäin ei ole käytettävissä. Tallenna metadatavalinta asetustilassa (Internet-versio) ennen lähetyksen suorittamista.

2. #### Kosketa halutun metadatajoukon näppäintä.

3. #### Metadatajoukkoon tallennettujen kohteiden näppäimet tulevat näkyviin. Kosketa syötettävän kohteen näppäintä.

4. #### Kosketa ensin syötettävän arvon näppäintä ja sitten [OK]-näppäintä.

   Syötä metadatan arvo suoraan koskettamalla [Suora syöttö] -näppäintä. Kosketa ohjelmiston näppäimistön [OK]-näppäintä. Palaat vaiheessa 3 näkyvään näyttöön.
   Kosketa asetusten määrittämisen jälkeen .

   ###### Metadatasyötön valinnan peruuttaminen:

   Kosketa [Peruuta]-näppäintä.

5. #### Määritä kuva-asetukset tai muut asetukset ja suorita skannauslähetys.

   - Määritä työn tietojen asetukset ja käynnistä lähetys samalla tavoin kuin muissa tiloissa.
   - Kun syötät osoitetta suoraan, voit tuoda osoitetyypin valintanäytön esiin koskettamalla [Paina ja syötä tiedostonimi] -näppäintä. Jos osoitetyyppi, kuten sähköposti, Internet-faksi, faksi, verkkokansio tai suora SMTP on valittu, osoitetyypin syöttönäyttö tulee näkyviin.

Takaisin ylös