# OHJELMISTOLISENSSI

###### LUE TÄMÄ LISENSSI HUOLELLISESTI ENNEN OHJELMISTON KÄYTTÖÄ. KÄYTTÄMÄLLÄ TÄTÄ OHJELMISTOA SUOSTUT NOUDATTAMAAN TÄMÄN LISENSSIN EHTOJA.

###### 1. | ###### Lisenssi SHARP antaa käyttäjälle käyttöoikeuden tämän Lisenssin mukana toimitettavaan sovellukseen, esittelyyn, järjestelmään ja muuhun ohjelmistoon joko levyllä, vain luku -muistissa tai jollain muulla välineellä (”Ohjelmisto”) ja niihin liittyviin asiakirjoihin. Käyttäjä omistaa levyn, jolle Ohjelmisto on tallennettu, mutta SHARP ja/tai SHARPin lisenssinantajat pitävät itsellään omistusoikeuden Ohjelmistoon ja siihen liittyviin asiakirjoihin. Tämä Lisenssi antaa käyttäjälle oikeuden käyttää Ohjelmistoa yhdessä tai useammassa tietokoneessa, jotka on yhdistetty yhteen tulostimeen, sekä tehdä Ohjelmistosta yhden kopion konekoodisessa muodossa vain varmuuskopiona. Käyttäjän täytyy jäljentää kopioon SHARPin tekijänoikeuslauseke, SHARPin lisenssinantajien tekijänoikeuslauseke sekä SHARPin ja/tai sen lisenssiantajien mahdolliset tuotemerkkiselitykset, jotka sisältyivät Ohjelmiston alkuperäiseen kopioon. Käyttäjä saa lisäksi siirtää kakki lisenssioikeutensa Ohjelmistoon, Ohjelmiston varmuuskopion, Ohjelmistoon liittyvät asiakirjat sekä kopion tästä lisenssistä toiselle osapuolelle sillä ehdolla, että toinen osapuoli lukee ja hyväksyy tämän lisenssin ehdot.
###### 2. | ###### Rajoitukset Ohjelmisto sisältää tekijänoikeuden alaista materiaalia, liikesalaisuuksia ja muuta omistusoikeudellista materiaalia, jonka omistaa SHARP ja/tai sen lisenssinantajat. Niiden suojelemiseksi käyttäjä ei saa purkaa Ohjelmistoa, selvittää sen rakennetta tai muulla tavoin pelkistää Ohjelmistoa ihmisten käsitettävissä olevaan muotoon. Käyttäjä ei saa muokata, verkostoida, vuokrata, lainata eikä jakaa Ohjelmistoa eikä luoda Ohjelmistoon osittain tai kokonaan perustuvia johdannaisteoksia. Käyttäjä ei saa siirtää Ohjelmistoa elektronisesti tietokoneesta toiseen tai verkon kautta.
###### 3. | ###### Päättyminen Tämä Lisenssi on voimassa, kunnes se päätetään. Käyttäjä voi päättää tämän Lisenssin milloin tahansa tuhoamalla Ohjelmiston ja siihen liittyvät asiakirjat ja kaikki niiden kopiot. Tämä Lisenssi päättyy välittömästi ilman SHARPin ja/tai SHARPin lisenssinantajien antamaa ilmoitusta, jos käyttäjä ei noudata tämän Lisenssin ehtoja. Päättymisen yhteydessä käyttäjän on tuhottava Ohjelmisto ja siihen liittyvät asiakirjat ja kaikki niiden kopiot.
###### 4. | ###### Vientilakivakuutukset Käyttäjä hyväksyy ja vakuuttaa, että Ohjelmistoa tai muita SHARPilta saatuja teknisiä tietoja tai niiden suoraa tuotetta ei viedä Yhdysvaltojen ulkopuolelle muuten kuin Yhdysvaltojen lakien ja säädösten sallimissa rajoissa. Jos käyttäjä on hankkinut Ohjelmiston laillisesti Yhdysvaltojen ulkopuolella, käyttäjä hyväksyy, ettei hän vie Ohjelmistoa tai muita SHARPilta saatuja teknisiä tietoja tai niiden suoraa tuotetta muuten kuin Yhdysvaltojen lakien ja säädösten sekä sen hallintoalueen, jolla Ohjelmisto hankittiin, lakien ja säädösten sallimissa rajoissa.
###### 5. | ###### Loppukäyttäjät hallituksen palveluksessa Jos käyttäjä hankkii Ohjelmiston Yhdysvaltojen hallituksen jonkin yksikön tai viraston puolesta, seuraavat ehdot ovat voimassa. Hallitus hyväksyy, että: (i)jos Ohjelmisto toimitetaan puolustusministeriölle (Department of Defense eli DoD), Ohjelmisto luokitellaan ”kaupalliseksi tietokoneohjelmistoksi” ja hallitus saa vain ”rajoitetut oikeudet” Ohjelmistoon ja sen asiakirjoihin siten kuin tämä termi on määritetty DFARS:n lausekkeessa 252.227-7013 (c)(1) (lokakuu 1988) (ii)jos Ohjelmisto toimitetaan jollekin muulle Yhdysvaltojen hallituksen yksikölle tai virastolle kuin DoD:lle, Ohjelmisto luokitellaan ”kaupalliseksi” siten kuin tämä termi on määritetty laissa 48 C.F.R. 2.101 ja ”kaupalliseksi tietokoneohjelmistoksi” siten kuin tämä termi on määritetty laissa 48 C.F.R. 12.212 ja hallituksen oikeudet Ohjelmistoon ja sen asiakirjoihin määräytyvät FAR:n lausekkeen 52.227-19 (b)(2) mukaan tai NASAn tapauksessa FAR:n NASA-liitteen lausekkeen 18-52.227-86 (d) mukaan.
###### 6. | ###### Ohjelmiston takuun vastuuvapauslauseke Käyttäjä hyväksyy nimenomaisesti, että Ohjelmiston käyttö tapahtuu yksinomaisesti käyttäjän omalla riskillä. Ohjelmisto ja siihen liittyvät asiakirjat toimitetaan ”SELLAISENAAN” ja ilman minkäänlaista takuuta, ja SHARP sekä SHARPin lisenssinantajat (ehtojen 6 ja 7 tarkoitusta varten SHARPista ja SHARPin lisenssiantajista käytetään yhteisnimitystä ”SHARP”) KIISTÄVÄT NIMENOMAISESTI KAIKKI SUORAT JA EPÄSUORAT TAKUUT, MUKAAN LUKIEN, MUTTA NÄIHIN RAJOITTUMATTA, KAUPANKÄYNTIIN JA SOPIVUUTEEN LIITTYVÄT EPÄSUORAT TAKUUT. SHARP EI TAKAA, ETTÄ TÄMÄN OHJELMISTON SISÄLTÄMÄT TOIMINNOT TÄYTTÄVÄT KÄYTTÄJÄN VAATIMUKSET TAI ETTÄ OHJELMISTO TOIMII KESKEYTYKSETTÄ TAI VIRHEETTÖMÄSTI TAI ETTÄ OHJELMISTON VIRHEET KORJATAAN. SHARP EI MYÖSKÄÄN TAKAA OHJELMISTON TAI SIIHEN LIITTYVIEN ASIAKIRJOJEN KÄYTTÖÄ TAI KÄYTÖN TULOKSIA EIKÄ ANNA MITÄÄN KUVAUKSIA NIITÄ KOSKIEN NIIDEN VIRHEETTÖMYYDEN, TARKKUUDEN, LUOTETTAVUUDEN TAI MUIDEN TEKIJÖIDEN OSATA. MITKÄÄN SHARPIN TAI SHARPIN VALTUUTETUN EDUSTAJAN ANTAMAT SUULLISET TAI KIRJALLISET TIEDOT TAI NEUVOT EIVÄT MUODOSTA TAKUUTA TAI LAAJENNA TÄMÄN TAKUUN KATTAVUUTTA. MIKÄLI OHJELMISTO OSOITTAUTUU VIRHEELLISEKSI, KÄYTTÄJÄ (EI SHARP EIKÄ SHARPIN VALTUUTETTU EDUSTAJA) VASTAA KAIKKIEN TARVITTAVIEN HUOLTO- TAI KORJAUSTÖIDEN KAIKISTA KUSTANNUKSISTA. JOILLAIN HALLINTOALUEILLA EI SALLITA EPÄSUORIEN TAKUIDEN POISSULKEMISTA, JOTEN YLLÄMAINITTU POIKKEUS EI VÄLTTÄMÄTTÄ KOSKE KAIKKIA KÄYTTÄJIÄ.
###### 7. | ###### Vastuunrajoitus SHARP EI OLE MISSÄÄN TILANTEISSA, MUKAAN LUKIEN HUOLIMATTOMUUS, VASTUUSSA MISTÄÄN SATUNNAISISTA, ERITYISISTÄ TAI SEURAAMUKSELLISISTA VAHINGOISTA, JOTKA AIHEUTUVAT OHJELMISTON TAI SIIHEN LIITTYVIEN ASIAKIRJOJEN KÄYTÖSTÄ TAI KÄYTÖN ESTYMISESTÄ, VAIKKA SHARP TAI SHARPIN VALTUUTETTU EDUSTAJA OLISI TIETOINEN TÄLLAISTEN VAHINKOJEN MAHDOLLISUUDESTA. JOILLAIN HALLINTOALUEILLA EI SALLITA SATUNNAISTEN TAI SEURAAMUKSELLISTEN VAHINKOJEN VASTUUN RAJOITTAMISTA TAI POIKKEUKSIA, JOTEN YLLÄMAINITTU RAJOITUS TAI POIKKEUS EI VÄLTTÄMÄTTÄ KOSKE KAIKKIA KÄYTTÄJIÄ. SHARPin kokonaiskorvausvastuu kaikista käyttäjän vahingoista, tappioista ja kanteen perusteista (oli sitten kysymys sopimusalaisista vastuista, rangaistuskorvauksista [mukaan lukien huolimattomuus] tai muusta) ei missään tilanteessa voi ylittää käyttäjän Ohjelmistosta maksamaa summaa.
###### 8. | ###### Lain ja erotettavuuden valvonta Apple Macintoshiin ja Microsoft Windowsiin liittyvän Ohjelmiston osan osalta tämä lisenssi on Kalifornian (Apple Macintosh) ja Washingtonin (Microsoft Windows) osavaltioiden lakien alainen ja sitä tulkitaan sen mukaisesti. Jos jokin toimivaltainen tuomioistuin toteaa jonkin tämän Lisenssin ehdon tai sen osan täytäntöönpanokelvottomaksi, kyseinen Lisenssin ehto pannaan täytäntöön sallituissa rajoissa siten kuin osapuolet ovat tarkoittaneet, ja tämän Lisenssin muut osat pysyvät täysin voimassa.
###### 9. | ###### Koko sopimus Tämä Lisenssi muodostaa ainoan sopijapuolten välisen sopimuksen, joka koskee Ohjelmiston ja siihen liittyvien asiakirjojen käyttöä. Lisenssi korvaa kaikki aikaisemmat tai samanaikaiset sopijapuolten väliset kirjalliset tai suulliset sopimukset, jotka koskevat tätä aihepiiriä. Mitkään tämän Lisenssin muutokset tai muokkaukset eivät ole sitovia, elleivät ne ole kirjallisessa muodossa ja asianmukaisesti valtuutetun SHARPin edustajan allekirjoittamia.

Takaisin ylös