# TIEDOSTON TULOSTAMINEN SUORAAN VERKKOKANSIOSTA

## Yleiskatsaus

Voit määrittää ja tulostaa verkkokansiossa olevan tiedoston laitteen kosketuspaneelista. Vaikka verkkokansiota ei ole rekisteröity, voit käyttää verkkokansiota näppäilemällä työryhmässä olevan kansion polun suoraan tai viittaamalla siihen.
Kun valitset salasanasuojatun PDF-tiedoston, salasana tulee syöttää työtilan näytössä.

- SALATUN PDF-TIEDOSTON TULOSTAMINEN

###### Verkkokansion rekisteröinti:

Valitse asetustilassa (pääkäyttäjä) [Sovellusasetukset] → [Asetus tulostukseen MPF:stä(SMB)]. Korkeintaan 20 verkkokansiota voidaan rekisteröidä.

## Toiminta

### Laitteen asetuksissa määritetyssä verkkokansiossa olevan tiedoston tulostaminen

1. #### Kosketa [HDD-tiedoston palautus] -näppäintä.

2. #### Kosketa tehtäväpaneelin [Valitse verkkokansiosta tulostettava tiedosto] -näppäintä.

3. #### Kosketa tehtäväpaneelin [Avaa rekisteröity verkkokansio] -näppäintä ja kosketa verkkokansiota, jota haluat käyttää.

   Jos näyttöön tulee ruutu, jossa kehotetaan antamaan käyttäjänimi ja salasana, tarkista oikeutesi palvelimen pääkäyttäjältä ja anna asianmukainen käyttäjänimi ja salasana.

4. #### Kosketa tulostettavan tiedoston näppäintä ja kosketa tehtäväpaneelin [Vaihda asetukseksi tulostus] -näppäintä.

   - Kun tulostat useita tiedostoja, kosketa kaikkia tulostettavia tiedostoja ja kosketa tehtäväpaneelin [Tulosta]-näppäintä.
   - Valittujen tiedoston valintaruudut tulevat merkityiksi.
   - -kuvake tulee näkyviin niiden tiedostojen näppäinten vasemmalle puolelle, jotka voidaan tulostaa.
   - -kuvake näkyy verkkokansiossa olevien kansioiden näppäinten vasemmalla puolella. Kansio tai kansiossa oleva tiedosto saadaan näkyviin koskettamalla tätä näppäintä.

   - Näytössä voi olla yhteensä 100 tiedostojen ja kansioiden näppäintä.
   - Koskettamalla -näppäintä siirryt yhden kansiotason verran ylöspäin.
   - Voit palata verkkokansion valintanäyttöön koskettamalla -näppäintä.
   - Koskettamalla [Tiedoston tai kansion nimi] -näppäintä voit vaihtaa näytöllä olevien tiedostojen ja kansioiden järjestyksen. Järjestys vaihtuu nousevan ja laskevan järjestyksen välillä joka kerta, kun näppäintä kosketetaan.

5. #### Valitse tulostusehdot.

   - Jos olet valinnut useita tiedostoja vaiheessa 4, voit valita ainoastaan tulosteiden lukumäärän.
   - Jos olet valinnut vaiheessa 4 tulostusehtoja sisältävän tiedoston (esim. PCL-, PS- tai XPS-tiedoston), nämä asetukset tulevat voimaan.
   [Tulosta kiiltävänä] -valintaruudun ollessa valittuna [Paperialue]-kohdan asetuksena on [Kiiltävä paperi] (ohisyöttötaso) ja [Tarkkuus] on [600 dpi (Korkea laatu)].

6. #### Kosketa [Käynnistä]-näppäintä.

   Tulostus käynnistyy valitun tiedoston siirron jälkeen.

### Verkkokansion polun valinta suoraan tiedoston tulostusta varten

1. #### Suorita vaiheet kohdan "Laitteen asetuksissa määritetyssä verkkokansiossa olevan tiedoston tulostaminen" 2. vaiheeseen asti.

2. #### Kosketa tehtäväpaneelin [Kansiopolun suorasyöttö] -näppäintä.

3. #### Syötä polku kansioon, käyttäjänimi ja salasana.

   Siirry verkkokansioon.
   Tulostusohjeet on esitetty vaiheissa 4–6 kohdassa "Laitteen asetuksissa määritetyssä verkkokansiossa olevan tiedoston tulostaminen".

### Verkkokansion polun määritys suoraan jokaiselle tasolle tiedoston tulostusta varten

1. #### Kosketa haluamasi työryhmän näppäintä vaiheessa 3 kohdassa "Laitteen asetuksissa määritetyssä verkkokansiossa olevan tiedoston tulostaminen".

2. #### Kosketa sen palvelimen tai tietokoneen näppäintä, jota haluat käyttää.

   Jos näyttöön tulee ruutu, jossa kehotetaan antamaan käyttäjänimi ja salasana, tarkista oikeutesi palvelimen pääkäyttäjältä ja anna asianmukainen käyttäjänimi ja salasana.

3. #### Kosketa sen verkkokansion näppäintä, johon haluat päästä.

   Siirry verkkokansioon.
   Tulostusohjeet on esitetty vaiheissa 4–6 kohdassa "Laitteen asetuksissa määritetyssä verkkokansiossa olevan tiedoston tulostaminen".
   - Kosketa -kuvaketta ja etsi työryhmää, palvelinta tai verkkokansiota avainsanan perusteella. Lisäohjeita koskien tekstin syöttämistä on kohdassa "OHJELMISTON NÄPPÄIMISTÖN NÄPPÄIMIEN NIMET JA TOIMINNOT".
   - Näytössä voi olla korkeintaan 100 työryhmää, 100 palvelinta ja 100 verkkokansiota.
   - Koskettamalla -näppäintä siirryt yhden kansiotason verran ylöspäin.
   - Voit palata työryhmän valintanäyttöön koskettamalla -näppäintä.

Takaisin alkuun